Proposta għar- regolament tal-Kunsill li jestendi d-dazji anti-dumping definittivi imposti mir-Regolament (KE) Nru 769/2002 li jimponi dazju definittiv anti-dumping fuq l-importazzjoni ta’ kumarin li joriġina fir-Repubblika tal-Poplu taċ-Ċina, għall-importazzjoni ta’ kumarin, ikkunsinnat mill-Indoneżja u l-Malażja kemm jekk iddikjarati li joriġinaw mill-Indoneżja jew il-Malażja kemm jekk le. /* KUMM/2006/0582 finali */





[pic] | KUMMISSJONI TAL-KOMUNITAJIET EWROPEJ | Brussel 9.10.2006 KUMM(2006) 582 finali Proposta għar- REGOLAMENT TAL-KUNSILL li jestendi d-dazji anti-dumping definittivi imposti mir-Regolament (KE) Nru 769/2002 li jimponi dazju definittiv anti-dumping fuq l-importazzjoni ta’ kumarin li joriġina fir-Repubblika tal-Poplu taċ-Ċina, għall-importazzjoni ta’ kumarin, ikkunsinnat mill-Indoneżja u l-Malażja kemm jekk iddikjarati li joriġinaw mill-Indoneżja jew il-Malażja kemm jekk le. (preżentata mill-Kummissjoni) MEMORANDUM TA’ SPJEGAZZJONI IL-KUNTEST TAL-PROPOSTA | 110 | Ir-raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien mill-importazzjoni dumped minn pajjiżi li mhumiex membri tal-Komunità Ewropea, hekk kif emendata l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 (“ir-Regolament bażiku”) fil-proċediment li jikkonċerna l-importazzjoni tal-kumarin ikkunsinnat mill-Indoneżja jew l-Malażja, kemm jekk iddikjarati li joriġinaw mill-Indoneżja jew il-Malażja kemm jekk le. | 120 | Il-kuntest ġenerali Din il-proposta qiegħda ssir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. | 130 | Id-dispożizzjonijiet eżistenti fil-qasam tal-proposta Wara reviżjoni ta' skadenza, mir-Regolament (KE) Nru 769/2002 ('ir-Regolament oriġinali'), il-Kunsill impona dazju definittiv kontra d-dumping ta' EUR 3479 għal kull tunnellata fuq importazzjoni ta' kumarin, li jaqgħu taħt il-kodiċi NM ex 2932 21 00 li joriġinaw mir-Repubblika Popolari taċ-Ċina ('RPĊ'). F’Diċembru ta’ l-2004, wara li nstabu prattiċi ta' tidwir mal-liġi mill-Indja u t-Tajlandja, il-miżuri ġew estiżi bir-Regolament (KE) Nru 2272/2004 għall-importazzjoni tal-kumarin ikkunsinnat mill-Indja jew t-Tajlandja, kemm jekk iddikjarat li joriġina mill-Indja jew t-Tajlandja kemm jekk le. | 141 | Il-konsistenza ma’ politiki u għanijiet oħra ta’ l-Unjoni Mhux applikabbli. | IL-KONSULTAZZJONI MAL-PARTIJIET INTERESSATI U L-ISTIMA TA’ L-IMPATT | Il-konsultazzjoni mal-partijiet interessati | 211 | Metodi ta’ konsultazzjoni, oqsma prinċipali mmirati u profil ġenerali ta’ min wieġeb Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ fiż-żmien stipulat fir-Regolament inizjali. Il-partijiet kollha ġew infurmati li nuqqas ta' kooperazzjoni jista' jwassal għall-applikazzjoni ta' l-Artikolu 18 tar-Regolament bażiku u s-sejbiet isiru fuq il-bażi tal-fatti disponibbli. | 212 | Sommarju tat-tweġibiet u kif ittieħed kont tagħhom Ma kienx hemm tweġibiet. | Il-ġbir u l-użu ta’ għarfien espert | 229 | Ma kien hemm l-ebda ħtieġa ta’ għarfien espert estern. | 230 | Valutazzjoni ta’ l-impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt, iżda fih lista komprensiva ta’ kundizzjonijiet li jridu jkunu vvalutati. | L-ELEMENTI LEGALI TAL-PROPOSTA | 305 | Sommarju ta’ l-azzjoni proposta Fl-13 ta' Frar 2006, il-Kummissjoni rċeviet talba skond l-Artikolu 13(3) tar-Regolament bażiku biex tinvestiga l-allegat tidwir mal-liġi tal-miżuri anti-dumping imposta fuq importazzjoni ta’ kumarin li ġej mill-RPĊ ('it-talba'). It-talba ġiet ippreżentata mill-Kunsill Ewropew ta' l-Industrija Kimika (CEFIC) (l-applikant) f'isem l-uniku produttur fil-Komunità. Permezz tar-Regolament (KE) Nru 499/2006 (‘ir-Regolament tal-ftuħ’), il-Kummissjoni bdiet investigazzjoni fl-allegat tidwir mal-miżuri kontra d-dumping imposti fuq l-importazzjoni ta’ kumarin li joriġinw mill-RPĊ mill-importazzjoni ta’ kumarin ikkunsinnati mill-Indoneżja jew mill-Malażja, kemm jekk iddikjarati li oriġinaw mill-Indoneżja jew mill-Malażja kemm jekk le u, skond l-Artikoli 13(3) u 14(5) tar-Regolament bażiku, ordnat lill-awtoritajiet doganali biex jirreġistraw importazzjoni fil-Komunità ta’ kumarin ikkunsinnati mill-Indoneżja jew il-Malażja, kemm jekk iddikjarati li oriġinaw mill-Indoneżja jew il-Malażja kemm jekk le, li jaqgħu taħt il-kodiċi NM ex 2932 21 00 (Kodiċi TARIC 2932 21 00 16). L-investigazzjoni wriet tidwir fit-tifsira ta’ l-Artikolu 13(1) tar-Regolament bażiku. Għalhekk, il-miżuri eżistenti anti-dumping fuq l-importazzjoni tal-prodott ikkonċernat li joriġina mill-RPĊ għandhom jiġu estiżi għall-istess prodott ikkunsinnat mill-Indoneżja jew mill-Malażja, kemm jekk iddikjarati li joriġinaw mill-Indoneżja jew mill-Malażja kemm jekk le. Id-dazju estiż għandu jkun dak stabbilit fl-Artikolu 1(2) tar-Regolament oriġinali. Skond l-Artikoli 13(3) u 14(5) tar-Regolament bażiku, li jistipula li l-miżuri estiżi kollha għandhom ikunu applikati fuq importazzjoni reġistrati mid-data tar-reġistrazzjoni, id-dazju anti-dumping għandu jinġabar fuq l-importazzjoni ta’ kumarin ikkunsinnat mill-Indoneżja jew il-Malażja li daħal fil-Komunità taħt reġistrazzjoni imposta mir-Regolament inizjali. | 310 | Il-bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien minn importazzjoni dumped minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005. | 329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. | Il-prinċipju tal-proporzjonalità Il-proposta hija konformi mal-prinċipju ta’ proporzjonalità għar-raġuni(jiet) li ġejja(in). | 331 | Il-forma ta’ azzjoni hija deskritta fir-Regolament bażiku imsemmi hawn fuq u ma tħalli l-ebda ambitu għal deċiżjoni nazzjonali. | 332 | Mhijiex applikabbli l-indikazzjoni ta’ kif il-piż amministrattiv u finanzjarju li jaqa’ fuq il-Komunità, il-gvernijiet nazzjonali, l-awtoritajiet lokali u reġjonali, l-operaturi ekonomiċi u ċ-ċittadini hu mminimizzat u pproporzjonat skond l-għan tal-proposta. | Għażla ta’ strumenti | 341 | Strumenti proposti: regolament. | 342 | Mezzi oħra ma jkunux addattati għar-raġuni(jiet) li ġejja. Mezzi oħra ma jkunux adegwati għax ir-Regolament bażiku ma jipprevedix għażliet alternattivi. | L-IMPLIKAZZJONIJIET FUQ IL-BAġIT | 409 | Il-proposta ma għandhiex implikazzjoni fuq il-baġit tal-Komunità. | (Memorandum ta’ spjegazzjoni vvalidat - 3 765 karattru -konformi man-normi tad-DĠT ) | 1. Proposta għar- REGOLAMENT TAL-KUNSILL li jestendi d-dazji anti -dumping definittivi imposti mir-Regolament (KE) Nru 769/2002 li jimponi dazju definittiv anti -dumping fuq l-importazzjoni ta’ kumarin li joriġina fir-Repubblika tal-Poplu taċ-Ċina, għall-importazzjoni ta’ kumarin, ikkunsinnat mill-Indoneżja u l-Malażja kemm jekk iddikjarati li joriġinaw mill-Indoneżja jew il-Malażja kemm jekk le. IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra importazzjoni oġġett ta’ dumping minn pajjiżi mhux membri tal-Komunità Ewropea[1] (‘ir-Regolament bażiku’), u b’mod partikulari l-Artikolu 13 tiegħu, Wara li kkunsidra l-proposta ppreżentata mill-Kummissjoni wara konsultazzjoni mal-Kumitat Konsultattiv, Billi: A. PROĊEDURA 1. Il-miżuri eżistenti 2. Wara reviżjoni ta’ skadenza, mir-Regolament (KE) Nru 769/2002[2] ('ir-Regolament oriġinali'), il-Kunsill impona dazju definittiv anti-dumping ta' EUR 3479 għal kull tunnellata fuq importazzjoni ta' kumarin, li jaqgħu taħt il-kodiċi NM ex 2932 21 00 li ġejjin mir-Repubblika Popolari taċ-Ċina ('RPĊ'). 3. F’Diċembru tal-2004, wara li nstabu l-prattiċi ta' tidwir mal-liġi mill-Indja u t-Tajlandja, il-miżuri ġew estiżi bir-Regolament (EC) Nru 2272/2004[3] għal importazzjoni tal-kumarin ikkunsinnat mill-Indja jew t-Tajlandja, kemm jekk iddikjarat li joriġina mill-Indja jew t-Tajlandja kemm jekk le. 2. Rikjesta 4. Fl-13 ta' Frar 2006, il-Kummissjoni rċeviet talba skond l-Artikolu 13(3) tar-Regolament bażiku biex tinvestiga l-allegat tidwir mal-liġi tal-miżuri anti-dumping imposta fuq importazzjoni ta' kumarin li ġej mill-RPĊ ('it-talba'). It-talba ġiet ippreżentata mill-Kunsill Ewropew ta' l-Industrija Kimika (CEFIC) (l-applikant) f'isem l-uniku produttur fil-Komunità. 5. It-talba kien fiha evidenza prima facie biżżejjed li kienet saret bidla fl-andament tal-kummerċ wara l-impożizzjoni tal-miżuri kontra t-tidwir fuq l-importazzjoni ta’ kumarin li joriġina mill-RPĊ, kif muri minn żieda sinifikanti fl-importazzjoni ta’ l-istess prodott mill-Indoneżja jew il-Malażja. 6. Din il-bidla fl-andament tal-kummerċ ġiet allegata li tnisslet minn trasbord ta' kumarin mill-Indoneżja u Malażja li joriġina mill-RPĊ. Kien allegat ukoll li ma kienx hemm kawża adegwata suffiċjenti jew ġustifikazzjoni ekonomika għal dawn il-prattiki ħlief l-eżistenza tal-miżuri anti-dumping fuq kumarin li joriġina mill-RPĊ. 7. Fl-aħħar, l-appikant issottometta evidenza li l-effetti eżistenti tal-miżuri anti-dumping fuq il-kumarin li joriġina mill-RPĊ, qegħdin jitnaqqsu kemm f'termini ta' kwantità kif ukoll f'termini ta' prezz. Volumi sinifikanti ta’ importazzjoni ta’ kumarin mill-Indoneżja u mill-Malażja dehru li ħadu post importazzjoni mill-RPĊ. Barra minn dan, kien hemm biżżejjed evidenza illi ż-żieda fl-importazzjoni kienet ssir bi prezzijiet ferm taħt il-prezz bla danni stabbilit fl-investigazzjoni li wasslet għall-miżuri eżistenti, u d- dumping kien qiegħed isir f’relazzjoni mal-valuri normali stabbiliti minn qabel għall-kumarin li joriġina mill-RPĊ. 3. Inizjazzjoni 8. Permezz tar-Regolament (KE) Nru 499/2006[4] (‘ir-Regolament tal-ftuħ’), il-Kummissjoni bdiet investigazzjoni fl-allegat tidwir mal-miżuri anti-dumping imposti fuq l-importazzjoni ta’ kumarin li joriġinaw mill-RPĊ mill-importazzjoni ta’ kumarin ikkunsinnat mill-Indoneżja jew mill-Malażja, kemm jekk iddikjarati li oriġinaw mill-Indoneżja jew mill-Malażja kemm jekk le u, skond l-Artikoli 13(3) u 14(5) tar-Regolament bażiku, ordnat lill-awtoritajiet doganali biex jirreġistraw importazzjoni fil-Komunità ta’ kumarin ikkunsinnat mill-Indoneżja jew il-Malażja, kemm jekk iddikjarati li oriġinaw mill-Indoneżja jew il-Malażja kemm jekk le, li jaqgħu taħt il-kodiċi NM ex 2932 21 00 (Kodiċi TARIC 2932 21 00 16). 4. Investigazzjoni 9. Il-Kummissjoni uffiċjalment avżat lill-awtoritajiet ta’ l-RPĊ, l-Indoneżja u l-Malażja, il-produtturi/esportaturi, l-importaturi fil-Komunità magħrufin li huma kkonċernati u l-applikant ta’ l-investigazzjoni inizjali. Kienu ntbagħtu kwestjonarji lill-produtturi/esportaturi fl-RPĊ kif ukoll lill-importaturi fil-Komunità msemmija fit-talba. Ma kienx hemm produtturi magħrufa fl-Indoneżja u l-Malażja. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ fiż-żmien stipulat fir-Regolament inizjali. Il-partijiet kollha ġew infurmati li nuqqas ta' kooperazzjoni tista' twassal għall-applikazzjoni ta' l-Artikolu 18 tar-Regolament bażiku u s-sejbiet isiru fuq il-bażi tal-fatti disponibbli. 10. L-ebda produttur jew esportatur fl-RPĊ, fl-Indoneżja jew il-Malażja ma ssottomettta tweġiba għall-kwestjonarju. L-awtoritajiet Indoneżjani rrispondew li ma kien magħruf l-ebda produttur tal-kumarin fl-Indoneżja. 5. Il-perjodu ta’ investigazzjoni 11. Il-perjodu ta’ investigazzjoni kopra l-perjodu mill-1 ta’ Marzu 2005 sat-28 ta’ Frar 2006 (‘il-PI’). Inġabret data mill-2002 sa l-aħħar tal-PI sabiex tinvestiga l-bidla allegata fl-andamenttal-kummerċ. B. RIŻULTATI TA’ L-INVESTIGAZZJONI 1. Kunsiderazzjonijiet ġenerali/livell ta’ kooperazzjoni (a) L-Indoneżja u l-Malażja 12. L-ebda produtturi jew esportaturi tal-kumarin fl-Indoneżja u l-Malażja ma għamlu lilhom infushom magħrufa jew ikkooperaw fl-investigazzjoni. Għalhekk, is-sejbiet fir-rispett ta’ esportazzjonijiet ta’ kumarin ikkunsinnat mill-Indoneżja u l-Malażja lejn il-Komunità kellhom isiru fuq il-bażi tal-fatti disponibbli f’konformità ma’ l-Artikolu 18 tar-Regolament bażiku. Mill-bidu nett ta’ l-investigazzjoni, l-awtoritajiet Indoneżjani u l-Malażjani kienu infurmati bil-konsegwenzi tan-nuqqas ta’ kooperazzjoni, kif stipulati fl-Artikolu 18(6) tar-Regolament bażiku. (b) L-RPĊ 13. Lebda produtturi jew esportaturi Ċiniżi ma kkooperaw fl-investigazzjoni. 14. Għall-kumpaniji magħrufa kienet ċara li nuqqas ta’ kooperazzjoni jista’ jwassal għall-applikazzjoni ta' l-Artikolu 18 tar-Regolament bażiku. 2. Prodott ikkonċernat u prodott simili 15. Il-prodott ikkonċernat allegat b’tidwir mal-liġi huwa, kif definit fir-Regolament oriġinali, il-kumarin bħalissa klassifikat fil-kodiċi NM ex 2932 21 00. Il-Kumarin huwa trab kristallin abjad bir-riħa karatteristika ta’ qamħ m’ilux maħsud. L-użi prinċipali tiegħu huma l-aroma kimika u bħala sustanza fil-preparazzjoni ta’ komposti tal-fwieħa, dawn il-komposti jintużaw fil-produzzjoni ta' deterġenti, kosmetiċi u fwejjaħ fini. 16. Il-Kumarin jista’ jkun manifatturat billi jsegwi żewġ proċessi ta' produzzjoni differenti: il- Phenol route li tinvolvi reazzjoni Perkin u il- o-Cresol route li tinvolvi reazzjoni Rasching. Madankollu, il-kumarin prodott b’dawn iż-żewġ proċessi għandu l-istess karatteristiċi bażiċi fiżiċi u kimiċi u l-istess użi. 17. Fin-nuqqas ta’ kooperazzjoni bejn il-partijiet fl-Indoneżja u l-Malażja, għandu jkun inferit fuq il-bażi ta’ l-informazzjoni disponnibli u fin-nuqqas ta’ kull evidenza kuntrarja, li kumarin esportat lill-Komunità mill-RPĊ u l-kumarin ikkunsinnat mill-Indoneżja u l-Malażja għandu l-istess karatteristiċi bażiċi fiżiċi u kimiċi u l-istess użi. Għalhekk għandhom jitqiesu bħala prodotti simili mad-definizzjoni ta’ l-Artikolu 1(4) tar-Regolament bażiku. 3. Bidla fl-andament tal-kummerċ 18. Kif intqal aktar 'il fuq, il-bidla fl-andament tal-kummerċ ġiet allegata li tnisslet minn trasbord ta' kumarin mill-Indoneżja u l-Malażja. L-Indoneżja 19. La l-ebda kumpanija Indoneżjana ma kkooperat fl-investigazzjoni, l-esportazzjoni mill-Indoneżja għall-Komunità kellha tiġi stabbilita fuq il-bażi tal-fatti disponibbli skond l-Artikolu 18 tar-Regolament bażiku. Data ta’ l-Eurostat, li kienu l-aktar informazzjoni addattata disponibbli, kienu għalhekk użati sabiex jistabbilixxu l-prezzijiet ta’ esportazzjoni u l-kwantità ta’ importazzjoni mill-Indoneżja. 20. Importazzjoni sinifikanti mill-Indoneżja fil-Komunità bdew immedjatament wara l-inizjazzjoni tal-investigazzjoni kontra t-tidwir mal-liġi kontra l-Indja u t-Tajlandja, fil-livell ta’ 12,5 tunnellata fl-2004, 15-il tunnellata fl-2005 u 10 tunnellati fil-perjodu ta’ l-investigazzjoni (jirrapreżenta 1.7% tal-konsum ta’ l-UE). B’mod parallel, esportazzjonijiet Ċiniżi fl-Indoneżja żviluppaw minn 57 tunnellata fl-2003 sa 83,8 tunnellata fil-perjodu ta’ investigazzjoni. 21. Fin-nuqqas ta’ kooperazzjoni u ta’ kull evidenza kuntrarja, huwa konkluż li kien hemm bidla fl-andament tal-kummerċ bejn l-RPĊ, l-Indoneżja u l-Komunità fl-2004 sa l-aħħar tal-perjodu ta’ investigazzjoni, li tnissel minn trasbord ta' kumarin li joriġina mill-RPĊ vija l-Indoneżja Il-Malażja 22. La l-ebda kumpanija Malażjana ma kkooperat fl-investigazzjoni, l-esportazzjoni mill-Malażja għall-Komunità kellha tiġi stabbilita fuq il-bażi tal-fatti disponibbli skond l-Artikolu 18 tar-Regolament bażiku. Data ta’ l-Eurostat, li kienu l-aktar informazzjoni addattata disponibbli, kienu għalhekk użati sabiex jistabbilixxu l-prezzijiet ta’ esportazzjoni u l-kwantità ta’ importazzjoni mill-Malażja. 23. Importazzjoni mill-Malażja fil-Komunità bdew fl-2005, u laħqu livell ta’ 13-il tunnellata fl-2005 u 23 tunnellata fil-perjodu ta’ investigazzjoni (jirrappreżenta 3,9% tal-konsum ta’ l-UE)”. Fl-istess ħin, l-esportazzjonijiet Ċiniżi fil-Malażja kibru minn 23,6 tunnellata fl-2004 sa 43.76 tunnellata fil-perjodu ta’ investigazzjoni. 24. Fin-nuqqas ta’ kooperazzjoni u ta’ kull evidenza kuntrarja, huwa konkluż li kien hemm bidla fl-andament tal-kummerċ bejn l-RPĊ, il-Malażja u l-Komunità fl-2005 sa l-aħħar tal-perjodu ta’ investigazzjoni, li tnissel minn trasbord ta' kumarin li joriġina mill-RPĊ vija l-Malażja. 4. Kawża adegwata insuffiċjenti jew ġustifikazzjoni ekonomika L-Indoneżja 25. Fin-nuqqas ta’ kooperazzjoni u ta’ kull evidenza kuntrarja, huwa konkluż li, billi l-importazzjoni sinifikanti bdew immedjatament wara l-inizjazzjoni ta’ l-investigazzjoni kontra t-tidwir mal-liġi kontra l-Indja u t-Tajlandja, b’mod parallel b’żieda fl-esportazzjonijiet Ċiniżi tal-kumarin għall-Indoneżja, il-bidla fl-andament tal-kummerċ tnisslet mill-eżistenza ta’ miżuri anti-dumping iktar milli xi kawza dovuta suffiċjenti jew ġustifikazzjoni ekonomika fi ħdan it-tifsira ta’ l-Artikolu 13(1) tar-Regolament bażiku F’dan ir-rigward, huwa wkoll innutat li m’hemmx evidenza ta’ produzzjoni ġenwina tal-kumarin fl-Indoneżja. IL-Malażja 26. Fin-nuqqas ta’ kooperazzjoni u ta’ kull evidenza kuntrarja, huwa konkluż li, billi l-importazzjonijiet bdew fl-2005, wara l-estensjoni tal-miżuri fuq l-importazzjonijiet tal-kumarin konsenjat mill-Indja jew mit-Tajlandjau li, b’mod parallel l-esportazzjonijiet Ċiniżi lejn il-Malażja żdiedu minn 23.6 tunnellata fl-2004 għal 43.76 tunnellata fl-2005, il-bidla fl-andament tal-kummerċ tnisslet mill-eżistenza ta’ miżuri anti-dumping iktar milli xi kawża dovuta suffiċjenti jew ġustifikazzjoni ekonomika fi ħdan it-tifsira ta’ l-Artikolu 13(1) tar-Regolament bażiku F’dan ir-rigward, huwa wkoll innutat li m’hemmx evidenza ta’ produzzjoni ġenwina tal-kumarin fil-Malażja. 5. L-effetti remedjali tad-dazju f'termini tal-prezzijiet u/jew tal-kwantitajiet ta' prodotti simili mxejna L-Indoneżja 27. Skond l-analiżi ta’ l-andament kummerċjali magħmula hawn fuq, instab li bidla fl-andament ta’ l-importazzjoni tal-Komunità hija marbuta mall-fatt li kien hemm miżuri ta’ l- anti - dumping u kontra t-tidwir mal-liġi fis-seħħ. Filwaqt li l-importazzjonijiet kienu ddikjarati li joriġinaw mill-Indoneżja kienu nieqsa mis-suq tal-Komunità sa l-2003, huma ammontaw għal 4 tunnellati fl-2003, għal 12,5 tunnellati fl-2004, għal 15-il tunnellata fl-2005 u għal għaxar tunnellati fil-perjodu ta’ investigazzjoni, li jirrappreżenta 1.7% tal-konsum tal-Komunità. 28. L-investigazzjoni wriet li l-importazzjonijiet mill-Indoneżja saru f’livelli ta’ prezzijiet anqas mill-prezz ta’ esportazzjoni fl-investigazzjoni oriġinali u ferm anqas mill-valur oriġinali normali. 29. Fuq il-bażi tal-fatturi msemmija hawn fuq, huwa konkluż li l-bidla fl-andament tal-kummerċ, flimkien mall-prezzijiet baxxi b’mod mhux normali ta’ l-esportazzjonijiet mill-Indoneżja xejnu l-effetti rimedjali tal-miżuri anti-dumping kemm f’termini ta’ kwantitajiet kif ukoll fil-prezzijiet tal-prodott simili. Il-Malażja 30. Skond l-analiżi ta’ l-andament kummerċjali magħmula hawn fuq, instab li bidla fl-andament tal-kummerċ hija marbuta mall-fatt li kien hemm miżuri antidumping u kontra t-tidwir mal-liġi fis-seħħ. Għalkemm ma kienx hemm importazzjoni ta’ kumarin fil-Komunità qabel 2005, dawn ammontaw għal 13-il tunnellata fl-2005 u 23 tunnellata fil-perjodu ta’ investigazzjoni. 31. L-investigazzjoni wriet li l-importazzjonijiet mill-Malażja saru f’livelli ta’ prezzijiet anqas mill-prezz ta’ esportazzjoni fl-investigazzjoni oriġinali u ferm anqas mill-valur oriġinali normali. 32. Fuq il-bażi tal-fatturi msemmija hawn fuq, huwa konkluż li l-bidla fl-andament tal-kummerċ, flimkien mal-prezzijiet baxxi b’mod mhux normali ta’ l-esportazzjonijiet mill-Indoneżja xejnu l-effetti rimedjali tal-miżuri anti-dumping kemm f’termini ta’ kwantitajiet kif ukoll fil-prezzijiet tal-prodott simili. 6. Evidenza ta' dumping b'relazzjoni mal-valuri normali preċedentament stabbiliti għal prodotti l-istess jew simili L-Indoneżja 33. Sabiex jiġi stabbilit jekk provi ta' dumping jistgħux jinstagħbu fir-rigward ta’ esportazzjonijiet tal-kumarin mill-Indoneżja għall-Komunità matul il-PI, intużat data ta’ l-Eurostat skond l-Artikolu 18 tar-Regolament bażiku 34. L-Artikolu 13(1) tar-Regolament bażiku jeħtieġ evidenza ta' dumping b'relazzjoni mal-valuri normali preċedentament stabbiliti għall-istess prodotti jew simili. 35. Għall-għan ta' paragun(jew tqabbil) ġust bejn il-valur normali u l-prezz ta' esportazzjoni, saret allowance dovuta fil-forma ta' aġġustamenti għad-differenzi li jaffetwaw il-prezzijiet u t-tqabbil tal-prezzijiet. Dawn l-aġġustamenti saru skond l-Artikolu 2(10) tar-Regolament bażiku f'dak li għandu x'jaqsam mat-trasport u assigurazzjoni, fuq bażi tal-fatti disponibbli, jiġifieri kif qiegħda fir-rikjesta, skond l-Artikolu 18 tar-Regolament bażiku. 36. Skond l-Artikoli 2(11) u 2(12) tar-Regolament bażiku, il-paragun tal-medja kkalkolata tal-valur normali kif stabbilita fl-investigazzjoni preċedenti u l-medja kkalkolata ta’ prezzijiet ta’ l-esportazzjoni matul l-investigazzjoni PI, irrappreżentat bħala persentaġġ tal-prezz CIF fil-fruntiera tal-Komunità, dazju mhux imħallas, wera dumping minn importazzjoni tal-kumarin għall-Komunità mill-Indoneżja. Il-marġini tad- dumping li nstab, irrappreżentat bħala persentaġġ tal-prezz CIF fil-fruntiera tal-Komunità, dazju mhux imħallas, kien ta’ iktar minn 100%. Il-Malażja 37. Sabiex jiġi stabbilit jekk provi ta' dumping jistgħux jinstagħbu fir-rigward ta’ esportazzjonijiet tal-kumarin mill-Malażja għall-Komunità matul il-PI, intużat data ta’ l-Eurostat skond l-Artikolu 18 tar-Regolament bażiku 38. Għall-għan ta' paragun ġust bejn il-valur normali u l-prezz ta' esportazzjoni, saret allowance dovuta fil-forma ta' aġġustamenti għad-differenzi li jaffetwaw il-prezzijiet u t-tqabbil tal-prezzijiet. Dawn l-aġġustamenti saru skond l-Artikolu 2(10) tar-Regolament bażiku f'dak li għandu x'jaqsam mat-trasport u l-assigurazzjoni, fuq bażi tal-fatti disponibbli, jiġifier kif qiegħda fir-rikjesta, skond l-Artikolu 18 tar-Regolament bażiku. 39. Skond l-Artikoli 2(11) u 2(12) tar-Regolament bażiku, il-paragun tal-medja kkalkolata tal-valur normalikif stabbilita fl-investigazzjoni preċedenti u l-medja kkalkolata ta’ prezzijiet ta’ l-esportazzjoni matul l-investigazzjoni PI, irrappreżentat bħala persentaġġ ta' CIF prezzijiet fil-fruntier tal-Komunità, dazju mhux imħallas, wera dumping minn importazzjoni tal-kumarin għall-Komunità mill-Malażja. Il-marġini tad- dumping li nstab, irrappreżentat bħala persentaġġ tal-prezz CIF fil-fruntiera tal-Komunità, dazju mhux imħallas, kien ta’ iktar minn 100%. C. MIŻURI 40. Minħabba s-sejbiet ta’ tidwir mal-liġi fit-tifsira ta’ l-Artikolu 13(1) tar-Regolament bażiku, il-miżuri fis-seħħ kontra d- dumping imposti fuq importazzjoni tal-prodott ikkonċernat li joriġinaw mill-RPĊ għandhom jiġu estiżi għall-prodott simili kkunsinnat mill-Indoneżja jew il-Malażja, kemm jekk iddikjarati li joriġinaw mill-Indoneżja jew il-Malażja kemm jekk le. 41. Id-dazju estiż għandu jkun dak stabbilit fl-Artikolu 1(2) tar-Regolament oriġinali. 42. Skond l-Artikolu 13(3) u 14(5) tar-Regolament bażiku, li jipprevedi li kull miżura estiża għandha tiġi applikata kontra importazzjoni reġistrati mid-data tar-reġistrazzjoni, id-dazju anti-dumping għandu jinġabar fuq importazzjoni tal-kumarin ikkunsinnati mill-Indoneżja jew il-Malażja, li daħlu fil-Komunità taħt ir-reġistrazzjoni imposti mill-inizjazzjoni tar-Regolament. TALBIET GħALL-EżENZJONI 43. Għalkemm matul din l-investigazzjoni ebda produttur ġenwin tal-kumarin ma nstab li jeżisti fl-Indoneżja jew il-Malażja jew għarraf lilu nnifsu lill-Kummissjoni, produtturi ġodda jistgħu jikkunsidraw li jressqu rikjesta għal eżenzjoni mid-dazju estiż anti-dumping skond l-Artikolu 13(4) tar-Regolament bażiku se jkunu meħtieġa li jimlew kwestjonarju sabiex jippermettu lill-Kummissjoni tiddetermina jekk eżenzjoni tistax tkun mandata. Eżenzjoni ta' din ix-xorta tista' tingħata wara li ssir valutazzjoni tas-sitwazzjoni tas-suq tal-prodott ikkonċernat, kapaċità ta' produzzjoni u użu ta' kapaċità, ksib u bejgħ u l-probabilità li jkun hemm kontinwazzjoni ta’ prattiċi li għalihom hemm kawża insuffiċjenti dovuta jew ġustifikazzjoni ekonomika u l-prova ta' dumping . Normalment il-Kummissjoni tagħmel ukoll spezzjoni ta' verifikazzjoni fuq il-post. It-talba tkun trid tiġi indirizzata lill-Kummissjoni minnufih, bl-informazzjoni rilevanti kollha, partikolarment kull modifikazzjoni fl-attivitajiet tal-kumpanija li għandhom x'jaqsmu mal-produzzjoni u l-bejgħ. 44. Importaturi jistgħu jgawdu xorta waħda mill-miżuri sal-punt li l-importazzjonijiet tagħhom huma mingħand produtturi esportaturi, li jingħataw eżenzjoni ta' din ix-xorta, u skond l-Artikolu 13(4) tar-Regolament bażiku. 45. Meta eżenzjoni hija ġustifikata, il-Kunsill jemenda r-Regolament skond dan. Sussegwentement, kull eżenzjoni mogħtija ser tiġi kkontrollata mill-Kummissjoni sabiex tiġi assigurata konformità mal-kondizzjonijiet stabbiliti f'dan ir-rigward. E. PROĊEDURA 46. Il-partijiet interessati ġew infurmati dwar il-fatti essenzjali u l-konsiderazzjonijiet fuq il-bażi li l-Kunsill kellu ħsieb li jestendi d-dazju definittiv għall-miżuri anti-dumping fis-seħħ u ngħataw l-opportunità li jikkummentaw u li jinstemgħu Ma waslu l-ebda kummenti li kienu ta’ natura li jbiddlu l-konklużjonijiet imsemmija hawn fuq. ADOTTA DAN IR-REGOLAMENT: Artikolu 1 1. Id-dazju definittiv anti-dumping impost mir-Regolament (KE) Nru 769/2002 fuq importazzjonijiet tal-kumarin, li jaqgħu taħt il-kodiċi NM ex 2932 21 00, li joriġinaw mir-Repubblika Popolari taċ-Ċina, hu hawnhekk estiż għall-importazzjonijiet tal- kumarin, li jaqgħu taħt il-kodiċi NM ex 2932 21 00 ikkunsinnati mill-Indoneja jew il-Malaja, kemm jekk iddikjarati li joriġinaw mill-Indoneżja jew il-Malażja jew le (kodiċi TARIC 2932 21 00 16). 2. Id-dazju estiż permezz tal-paragrafu 1 se jinġabar fuq importazzjonijiet irreġistrati skond l-Artikolu 2 tar-Regolament tal-Kummissjoni (KE) Nru 499/2006 u l-Artikolu 13(3) u 14(5) tar-Regolament tal-Kunsill (KE) Nru 384/96. 3. Id-dispożizzjonijiet eżistenti li jikkonċernaw dazji doganali għandhom jgħoddu. Artikolu 2 1. Talbiet għall-eżenzjoni mid-dazju estiż mill-Artikolu 1 ser isir bil-miktub f'waħda mil-lingwi uffiċjali ta’ l-Unjoni Ewropea u jridu jiġu iffirmati minn persuna awtorizzata li tirrappreżenta l-applikant. It-talba trid tintbagħat fl-indirizz li ġej:Il-Kummissjoni EwropeaDirettorat Ġenerali għall-KummerċDirettorat BUffiċċju: J-79 05/17B - 1049 BrussellFax (32 2) 295 65 05 2. Skond l-Artikolu 13(4) tar-Regolament (KE) Nru 384/96, il-Kunsill, jista’ jiddeċiedi l-eżenzjoni ta' importazzjoni li jidhru li ma jdurux mal-miżuri anti-dumping imposti mir-Regolament (KE) Nru 769/2002 mid-dazju estiż mill-Artikolu 1. Artikolu 3 L-awtoritajiet tad-dwana huma hawnhekk ordnati li jwaqqfu r-reġistrazzjoni ta' importazzjoni, stabbiliti skond l-Artikolu 2 tar-Regulation tal-Kummissjoni (KE) Nru 499/2006. Artikolu 4 Dan ir-Regolament jidħol fis-seħħ fil-ġurnata ta’ wara dik tal-pubblikazzjoni tiegħu fil- Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President [1] ĠU L 56, 6.3.1996, p. 1. Ir-Regolament kif l-aħħar emendat mir-Regolament (KE) Nru 2117/2005 (ĠU L 340, 23.12.2005, p. 17). [2] ĠU L 123, 9.5.2002, p. 1. Ir-Regolament kif emendat l-aħħar mir-Regolament (KE) Nru 1854/2003 (ĠU L 272, 23.10.2003, p. 1). [3] ĠU L 396, 31.12.2004, p. 18. [4] ĠU L 91, 29.3.2006, p. 3.